עמוק יותר וקרוב יותר מכל דימוי שיש לכם של עצמכם,
או אפילו מכל תחושה של עצמכם, עמוק יותר וקרוב יותר מהמיגדר שלכם,
מהלאום שלכם, מההסטוריה המשפחתית שלכם,
בליבה של עצמכם ישנו חופש ושלווה ואהבה,
ממתינים להתגלות על ידכם בגלגול החיים הזה.
"הזמנה לחקירה עצמית"
לפני שפגשתי את המורה שלי עסקתי במדיטציה שנים רבות, הייתי 20 שנה
בחיפוש הרוחני וחוויתי כמה חוויות נפלאות במסורות שונות, באמת
חוויות מופלאות אבל מצאתי שהיו להן תמיד התחלה, אמצע וסוף.
וכאשר הן הסתימו נשארתי עם קרקע של סבל.
כך שאם זה נכון עבורכם ויש לכם אולי תרגול מדיטציה מקסים אבל יש משהו שלא
נענה במעמקי הווייתכם, אז אני מציעה לכם פשוט את מה שהמורה שלי הציע לי,
וזה את האפשרות לחקירה ישירה ולא עוד תרגול ובטח לא עוד דוגמה,
אלא חקירה ישירה של מי שאתם.
זה לא מה שאתם עושים או מה שאתם מתאמנים בו או מה שהשגתם.
אלא מי שאתם. מי אתם? כשתשומת הלב מופנית אל המעמקים של זה, ישנו סיפוק
(מימוש) שאינו תלוי בתרגול או באמונה או בהסטוריה או בעבר או בעתיד.
זה הסיפוק של הכרה עצמית. (זיהוי עצמי)
אני אינני מיסיונרית, אני לא מגייסת אנשים לחקירה הזו אבל אם אתם מוצאים
שללא קשר לתרגול שלכם עדיין משהו חסר, אז אני מזמינה אתכם לחקור בצורה
העמוקה ביותר. לשאול את עצמכם את השאלה הזו: מי אני?
מה זה? מה הם חיי? ואולי הכי מהותי, עם כל מה שבא והולך בחיי:
מהו זה שנשאר ללא שינוי, חסר גיל, תמיד נוכח? זהו גילוי גדול מאד.